આજે સવારે મોટી સંખ્યામાં ઉપસ્થિત રહેલા ઉદ્યોગકારો દ્વારા નોટીફાઇડ ઓફિસની બહાર સૂત્રોચ્ચાર કરી આવેદન સાથે વાંધા અરજી ચીફ નોટીફાઇડ ઓફિસરને સુપરત કરી હતી. કાયમી વિવાદોનું ઘર બની ગયેલી સચીન જીઆઇડીસીમાં મંગળવારે સવારે સચીન વીવર્સ એસોસિએશન અને અન્ય ઉદ્યોગકારોએ ભેગા થઇને સચીનના ઔદ્યોગિક એકમોને પાણી સપ્લાય કરવાની જવાબદારી ખાનગી કંપનીને સોંપવા જીઆઇડીસીએ જાહેર કરેલા ટેન્ડરના વિરોધની સાથે નોટીફાઇડ બ્લોક ટેક્સના વધારામાં આપવામાં આવેલા 25 ટકા સુધીના વધારાની સાથો-સાથ છ માસથી અટકેલી ચૂંટણીના વિષયમાં ચીફ નોટીફાઇડ ઓફિસર તેમજ સચીન ઇન્ડસ્ટ્રીયલ સોસાયટીના હોદ્દેદારોનો ઘેરાવો કરવામાં આવ્યો હતો.